แนวโน้มดัชนีเช้าผันผวนกรอบแคบ
นักวิเคราะห์ฯคาดตลาดหุ้นไทยเช้านี้ผันผวนในกรอบแคบตามตลาดต่างประเทศ เหตุนักลงทุนยังกังวลการแก้ไขปัญหาหนี้ยุโรปให้แนวรับวันนี้ 1,050 จุด แนวต้าน 1,055-1,060 จุด
12 ม.ค. 2555

นักวิเคราะห์ฯคาดตลาดหุ้นไทยเช้านี้ผันผวนในกรอบแคบตามตลาดต่างประเทศ เหตุนักลงทุนยังกังวลการแก้ไขปัญหาหนี้ยุโรปให้แนวรับวันนี้ 1,050 จุด แนวต้าน 1,055-1,060 จุด          นายอภิชาติ ผู้บรรเจิดกุล ผู้อำนวยการสายงานวิเคราะห์เชิงกลยุทธ์ สำนักวิจัยทิสโก้ กล่าวว่า ตลาดหุ้นไทยเช้านี้คาดว่าจะแกว่งตัวผันผวนในกรอบแคบๆ สลับบวกและลบเช่นเดียวกับตลาดหุ้นในต่างประเทศ เนื่องจากปัญหาวิกฤตหนี้ยุโรปยังคงสร้างความกังวลต่อเนื่องและเกรงว่าจะส่งกระทบต่อเศรษฐกิจของประเทศเยอรมนี ซึ่งมีขนาดใหญ่เป็นอันดับ 1 ของประเทศในยุโรป ดังนั้น จึงต้องการรอติดตามผลการประชุมธนาคารกลางยุโรป(ECB)วันนี้ รวมทั้งผลประมูลพันธบัตรอิตาลีและสเปน ซึ่งยังเป็นปัจจัยเดิมๆ          สำหรับปัจจัยในประเทศ จับตาการหารือระหว่างธนาคารแห่งประเทศไทยและผู้บริหารธนาคารพาณิชย์ในการกำหนดอัตราเงินนำส่งที่เหมาะสมเพื่อนำเงินไปใช้ในการแก้ไขปัญหาหนี้กองทุนเพื่อการฟื้นฟูและพัฒนาระบบการชำระเงินว่าจะใช้รูปแบบใดซึ่งหากมีความชัดเจนก็จะส่งผลดีตอหุ้นกลุ่มแบงก์  พร้อมให้กรอบการลงทุนวันนี้ แนวรับ 1,045-1,050 จุด แนวต้าน 1,058-1,060 จุด